બગસરા પોલીસ સ્ટેશન વિસ્તારમાં રહેતી એક તરૂણી કે જેના પિતાની ગેરહાજરી હોય અને આ તરૂણીની માતા છેલ્લા 14 વર્ષથી પોતાની બગસરા ખાતે આવેલી જમીન ખોટુ સોગંધનામું તથા ખોટુ કુલમુખ્ત્યાર નામું તથા ખોટુ પેઢીનામાના આધારે આ કામના આરોપીઓએ પચાવી પાડેલ હતી.અને આ મિલ્કતમાં આ વિધવા બહેન તથા તેની તરૂણવયની દિકરીનો પણ સરખો હક્ક હિસ્સો હોય પરંતુ આ કામના આરોપીઓએ આ મિલ્કતના કાયદેસરના વારસદાર હયાત ન હોય અને તેની વિધવા પત્ની અને એક તરૂણવયની દિકરી હોય જેનો કોઇ આસરો ન હોય અને નિરાધાર હોવાનો લાભ લઇ આરોપીઓએ જમીન ખોટુ સોગંધનામું તથા ખોટુ કુલમુખ્ત્યારનામું તથા ખોટુ પેઢીનામાના આધારે પચાવી પાડેલ અને આ જમીનમાં પોતાનો હક્ક હિસ્સો મેળવવા વિધવા બહેન તેની તરૂણવયની દિકરી સાથે છેલ્લા 14 વર્ષથી વિવિધ સરકારી કચેરીઓમાં ધક્ક ખાતા હતા. પરંતુ આ કામના સામાવાળા આરોપીઓ ખુબજ શ્રીમંત તેમજ રાજકીય વગ ધરાવતાં હોય જેથી 14 વર્ષ સુધી તેઓની કોઇ રજુઆત સાંભળવામાં આવેલ નહી.